OSKA infotund: töö ja oskused 2035
2025-12-02 15:30 - 17:00 (Europe/Helsinki)
Elame ajal, mil muutused töömaailmas on kiired ja sageli ettearvamatud. Karjääri planeerimine on keerulisem kui kunagi varem – tööturgu kujundavad korraga majanduslik ebakindlus, kiirenev tehnoloogiline areng ja demograafiline surve. Mitmikkarjäär on saanud uueks normaalsuseks, valdkonnad põimuvad üha enam omavahel ja tehnoloogiaga, mistõttu on oskuste pidev uuendamine iga töötaja jaoks vältimatu.
„Et mitte muutuste hammasrataste vahele jääda, tuleb tegutseda, otsida vähem vabandusi ja rohkem lahendusi,“ märgib majandusekspert ning Tallinna Tehnoloogiakolledži Techno TLN direktor Ott Pärna tulevikutrendide kogumikus “Töö ja oskused 2035”.
Ootame sind infotundi, kus Ott Pärna annab ülevaate tööturgu mõjutavatest peamistest lühi- ja pikaajalistest suundumustest ning arutleb, millised on meie võimalused muutusi juhtida ja tulevikuks valmis olla.
Registreeru infotundi lingil: https://us02web.zoom.us/j/86324090630
⇒Lisa kalendrisse

Oled oodatud kaasa mõtlema ja küsimusi esitama!
Loe lisaks: Tulevikutrendide kogumikus analüüsitakse tööturu riske ja võimalusi kümnendi vaates
